Беседа:Международна система единици

message: Знаете ли дали и как точно се изписват интервалите в дробната част на числата? дали е
 0,1234567 или 0,1 234 567 или 0,123 456 7 ?
Досега съм го срещал само без интервали и бях сигурен, че в дробната част не се оставят интервали, но тук е използван третият начин. Ако въобще има правило за интервали, по-нормално ми изглежда нула цяло и един милион двеста тридесет и четири хиляди и петстотин седемдесет и шест десетомилионни да се изписва по втория, а не по третия начин. Някой може ли да провери. --5ko | Беседа 07:35, 11 мар 2005 (UTC)
replies: text: В български източници никога не съм виждал да се групират цифрите след десетичната запетая. --Емил Петков 13:12, 21 мар 2005 (UTC)
replies: text: : ISO определя начина за изписване на числата в стандарта ISO 80000 (по-рано - ISO 31). Според тoзи стандарт, с цел лесно прочитане, числата с много цифри могат да се разделят на групи от по три, започвайки от десетичния знак, както наляво, така и надясно от знака. Този "хиляден сепаратор" трябва да бъде малко разстояние (интервал), но не запетая, точка или какъвто и да е друг знак. Стандартът не определя колко е това "много цифри"; в различни страни се приема или повече от 3 (немците пишели напр. 1 234,567 8), или повече от 4 (австрийците пишели напр. 1234,5678, но 12 345,678 91). George (беседа) 16:47, 28 януари 2014 (UTC)
thread_title:  Изписване на числа с много цифри 

message: За това кой израз се използва на български може да видите в b:Наредба за единиците за измерване и в Уикипедия:Разговори#*ен vs. *ески (Граматика на съвременния български книжовен език: Когато между двете прилагателни няма смислова разлика, препоръчително е да се употребява прилагателното с наставка -ичен.). --5ko | Беседа 12:35, 21 мар 2005 (UTC)
replies: text: Не смятам тези аргументи за достатъчно силни в полза на "електричен". Вече писах, че "електричен" щеше да звучи що-годе нормално, ако на "електричество", казвахме "електрика". Често използваната проверка с Гугола също показва голяма разлика в полза на "електрически". --Емил Петков 13:08, 21 мар 2005 (UTC)
replies: text: : <суета style="text-decoration: blink;">Гугъл показва 276% повече попадения на български за мен, отколкото за Емпедокъл, Ксенофан и Левкип взети заедно </суета>. Моля ви, стига давайте Гугъл като доказателство за каквото и да е. --5ko | Беседа 14:01, 21 мар 2005 (UTC)
replies: text: :: В случая той е доста по-сериозен аргумент от наредбата и пожелателното граматично правило. --Емил Петков 14:11, 21 мар 2005 (UTC)
replies: text: ::: Граматиката не винаги съвпада с практиката. Проверих в три речника: един правописен, един тълковен и един на чуждите думи. Всичките са от ~1990. В правописния електричен просто липсва. В този на чуждите думи пише, че "електричен" се използва рядко и е написано като значение "електрически", а за "електрически" има дадени три значения. В тълковния речник на "електричен" е написано като значение "електрически", а в "електрически" като пример е даден "електрически ток". Между другото, това, което Емил каза за "електрика", и аз стигнах до него преди да дойда на тази страница — така че сигурно има някаква логика в него. --Webkid 14:16, 21 мар 2005 (UTC)
thread_title:  Електричен или Електрически 

message: А да знаете как са измервали хората в миналото? Искам да каца, когато мерните единици са били слабо познати! :)
разбира се  хората тогава само разчитали на слънцето и сенките. тоест са използвали нещо като светлинен часовник без те да са знаели за него.--Drago92 18:31, 17 април 2010 (UTC)
thread_title:  А да знаете как са измервали хората в миналото? 

message: Съкращение МСИ за системата не е прието, не се използва никъде. В по-голямата част от статията, както и в цялата Уикипедия, се използва международното означение SI. Няма смисъл от заменянето му в част от статията, така че ще заменя МСИ със SI. Освен това някой някога е включил в статията раздел "Международна скала (SI)", който не е за тук. Материалчето (пълно с много грешки) отчасти повтаря Представки SI, отчасти съдържа неща, подходящи за Имена на числата (ще гледам да преработя последната). George (беседа) 20:36, 27 януари 2014 (UTC)
replies: text: Махнах българските съкращения. --Спас Колев (беседа) 12:49, 28 януари 2014 (UTC)
replies: text: : Аз пък възстанових "Представките". Това за късата и дълга скали ще иска повечко време. George (беседа) 14:59, 28 януари 2014 (UTC)
thread_title:  Съкращение МСИ за системата няма